Γίγαντες με κόλιανδρο και λιαστές ντομάτες
Σιγοβράζουμε τους γίγαντες μέχρι να μελώσουν και να σχηματιστεί μια υπέροχα δεμένη σάλτσα.
300 γρ. γίγαντες, μουλιασμένοι αποβραδίς, 1 μεγάλο ξερό κρεμμύδι, τριμμένο, 150 γρ. τοματάκια κονσέρβας, λιωμένα, 12-14 λιαστές ντομάτες σε λάδι, στραγγισμένες και κομμένες στη μέση, 1 κουτ. σούπας ξερός κόλιανδρος, σε σκόνη, λίγο μπούκοβο (προαιρετικά), 70 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τους γίγαντες με κόλιανδρο και λιαστές ντομάτες στραγγίζουμε τους γίγαντες, τους ξεπλένουμε σε κρύο νερό και τους βράζουμε σε άφθονο κρύο νερό για 15 λεπτά.Τους στραγγίζουμε, τους ξαναβάζουμε στην κατσαρόλα με καθαρό ζεστό νερό που να τους καλύπτει πολύ καλά. Αφήνουμε να πάρουν μια βράση, μετριάζουμε τη φωτιά και τους μαγειρεύουμε για 1½ ώρα ή μέχρι να μαλακώσουν. Στραγγίζουμε.Σε μια φαρδιά και ρηχή κατσαρόλα σοτάρουμε στο μισό λάδι το κρεμμύδι για 2-3 λεπτά.Προσθέτουμε τα ντοματάκια, τις λιαστές ντομάτες, το υπόλοιπο λάδι, τον κόλιανδρο, αλάτι, πιπέρι, το μπούκοβο και 250ml νερό.Αφήνουμε να πάρουν μια βράση και προσθέτουμε τους γίγαντες. Σκεπάζουμε και σιγομαγειρεύουμε για 20 λεπτά, μέχρι να μελώσει η σάλτσα
Κόλιανδρος,Όσπρια,Φασόλια